
	Comisia juridică, de disciplină şi imunităţi
     Bucureşti, 27.09.2012
          Nr. 31/531/2012
	
	Comisia pentru industrii şi servicii
    Bucureşti, 27.09.2012
           Nr. 23/156/2012


   P.L.x 259/2012
Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra proiectului de Lege privind răspunderea furnizorilor de servicii de trafic aerian, trimis comisiilor sesizate în fond cu adresa nr. PL-x 259 din 25 iunie 2012.
În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE,

                       Daniel Buda

	PREŞEDINTE,

Iulian Iancu

Comisia juridică, de                                                            Comisia pentru industrii
disciplină şi imunităţi                                                                    şi servicii

Bucureşti, 27.09.2012                                                         Bucureşti, 27.09.2012
    Nr. 31/531/2012                                                                   Nr.23/156/2012
  PL-x 259/2012
RAPORT   COMUN

asupra proiectului de Lege privind răspunderea

furnizorilor de servicii de trafic aerian
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi  şi Comisia pentru industrii şi servicii au fost sesizate, spre dezbatere, în fond, cu proiectul de Lege privind răspunderea furnizorilor de servicii de trafic aerian, trimis comisiilor sesizate în fond cu adresa nr. PL-x 259 din 25 iunie 2012 şi înregistrat cu nr. 31/531/2012 din 26 iunie 2012, respectiv nr. 23/156/2012 din 26 iunie 2012.

Senatul, în calitate de primă Cameră sesizată, a adoptat proiectul de lege în şedinţa din data de 18 iunie 2012.

Potrivit prevederilor art. 75 din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, Camera  Deputaţilor este  Cameră decizională. 



Proiectul de lege a fost avizat favorabil de Consiliul Legislativ, cu avizul nr.278 din 4 aprilie 2012, cu observaţii şi propuneri.

Proiectul de lege are ca obiect reglementarea răspunderii furnizorilor de servicii de trafic aerian pentru repararea prejudiciilor produse unei terţe părţi în spaţiul aerian naţional sau pe teritoriul naţional, care au survenit ca urmare a unei acţiuni sau inacţiuni culpabile a furnizorului de servicii de trafic aerian sau a prepuşilor ori mandatarilor acestuia, în contextul procesului implementării normelor europene incidente în materie.
Din punct de vedere al dreptului european , prezentul demers normativ cade sub incidenţa reglementărilor statuate la nivelul Uniunii Europene, subsumate Politicii în domeniul transporturilor, integrate segmentului legislaţiei europene – Transport aerian, în sectorul – Funcţionarea pieţei.
În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat iniţiativa legislativă mai sus menţionată şi documentele conexe în şedinţa din 28 august 2012, iar membrii Comisiei pentru industrii şi servicii în şedinţa din 25 septembrie 2012. 

La lucrările Comisiei juridice, de disciplină şi imunităţi au participat, din totalul de 23 de membri, un numar de 14 deputaţi, iar la lucrările Comisiei pentru industrii şi servicii au participat, din totalul de 28 de membri, un numar de 20 de deputaţi.

La lucrările Comisiei juridice de disciplină şi imunităţi şi Comisiei pentru industrii şi servicii au participat, în calitate de invitaţi, din partea Ministerului Transporturilor şi Infrastructurii domnul Valentin Preda – secretar de stat, respectiv domnul Iliescu Lucian – secretar de stat.
În urma dezbaterilor, membrii celor 2 Comisii au hotărât, cu unanimitate de voturi, să propună plenului Camerei Deputaţilor adoptarea proiectului de Lege privind răspunderea furnizorilor de servicii de trafic aerian, în forma adoptată de Senat
În raport de obiectul şi conţinutul său, proiectul de lege  face parte din categoria legilor ordinare.

PREŞEDINTE ,                                         PREŞEDINTE,

Daniel Buda                                             Iulian Iancu

                       SECRETAR,                                              SECRETAR,
               Gabriel Andronache                                      Bogdan Ţîmpău

Consilier parlamentar, Rodica Penescu
Consultant parlamentar, Monica Tudor

